Z A P I S N I K
18. sjednice Vijeća Mjesnog odbora Staro Trnje
7. studenog 2022.
u prostorijama Mjesnog odbora Staro Trnje, Trnjanska cesta 128, Zagreb,
s početkom u 19,00 sati


NAZOČNI ČLANOVI VIJEĆA: Jadranka Hübler, Saša Križančić, Luka Planinić, Vatroslav Miloš, Mladen Božić i Sanja Horvatin.

Sjednicom predsjedava: Jadranka Hübler, predsjednica

Zapisnik vodi: Vatroslav Miloš, potpredsjednik

Potpredsjednica konstatira da je nazočno šest (6) članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora Staro Trnje.

Bez rasprave, jednoglasno, Vijeće prihvaća tekst Zapisnika 17. sjednice Vijeća, održane 3. listopada 2022., bez izmjena. 


Vijeće jednoglasno utvrđuje nadopunjeni dnevni red:


DNEVNI RED:


1. Plan malih komunalnih akcija Mjesnog odbora Staro Trnje u 2023.,
2. Prijedlog programa građenja komunalne infrastrukture na području Grada Zagreba u 2023.,
3. Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
4. Zaključak o očitovanju realizacije trase Prisavlje prema lokacijskoj dozvoli broj: 251-12-21-1/008-21-12 od 12.02.2021.
5. Zaključak o zahtjevu za očitovanjem oko dinamike i vremenskih okvira rješavanja imovinsko pravnih odnosa na nekretninama u obuhvatu izgradnje trase Prisavlje,
6. Pitanja i prijedlozi.



Ad 1. Plan malih komunalnih akcija Mjesnog odbora Staro Trnje u 2023.

Članovi Vijeća primili su pisani materijal uz poziv.

Predsjednica usmeno informira nazočne o predmetu rasprave i odlučivanja.
U raspravi sudjeluju: Vatroslav Miloš, Saša Križančić i Luka Planinić.
Vijeće jednoglasno donosi
Plan malih komunalnih akcija
Mjesnog odbora Staro Trnje u 2023.


	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Staro Trnje (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 59.620,00 €  raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	21.050,00

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	38.570,00

	Ukupno
	59.620,00



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 57.356 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 48.374 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 26.999,00 € za asfalterski program i
	- 30 % ili 11.571,00 € za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Trnje u 2023.


Ad 2. Prijedlog programa građenja komunalne infrastrukture na području Grada Zagreba u 2023.

Članovi Vijeća primili su pisani materijal uz poziv.

Predsjednica usmeno informira nazočne o predmetu rasprave i odlučivanja.
U raspravi sudjeluju:  Jadranka Hübler, Sanja Horvatin i Mladen Božić.

 Vijeće jednoglasno  donosi

ZAKLJUČAK
o Prijedlogu programa građenja komunalne infrastrukture na području Grada Zagreba u 2023.

1. Vijeće Mjesnog odbora Staro Trnje Trnje je suglasno s i daje pozitivno mišljenje na Prijedlog programa građenja komunalne infrastrukture na području Grada Zagreba u 2023.

1. Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a

Ad 3. Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Članovi Vijeća primili su pisani materijal uz poziv.

Predsjednica usmeno informira nazočne o predmetu rasprave i odlučivanja.
U raspravi sudjeluju svi nazočni članovi Vijeća.


	Vijeće jednoglasno donosi

ZAKLJUČAK
o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

1. Vijeće Mjesnog odbora Staro Trnje Trnje je suglasno s i daje pozitivno mišljenje na Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

2. Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a


Ad 4. Zaključak o očitovanju realizacije trase Prisavlje prema lokacijskoj dozvoli broj: 251-12-21-1/008-21-12 od 12.02.2021.

Predsjednica usmeno informira nazočne o predmetu rasprave i odlučivanja.
U raspravi sudjeluju svi nazočni članovi Vijeća. 

Vijeće jednoglasno donosi

ZAKLJUČAK
o očitovanju realizacije trase Prisavlje prema lokacijskoj dozvoli broj: 
251-12-21-1/008-21-12 od 12.02.2021

1. Vijeće Mjesnog odbora Staro Trnje traži od Gradskog ureda za prostorno uređenje, izgradnju grada, graditeljstvo, komunalne poslove i promet očitovanje o realizaciji trase Prisavlje prema lokacijskoj dozvoli broj: 251-12-21-1/008-21-12 koja je bila izdana 12.02.2021. i ističe 12.2.2023.

2. Vijeće traži odgovor nadležnog Ureda o tome hoće li do navedenog roka biti riješeni imovinsko-pravni odnosi i biti izdana građevinska dozvola ili će lokacijska dozvola biti produžena za slijedeće dvije godine.

3. Ovaj se zaključak upućuje Vijeću Gradske četvrti Trnje, Gradskom uredu za mjesnu
samoupravu i Gradskom uredu za prostorno uređenje, izgradnju Grada, graditeljstvo, komunalne poslove i promet.


Ad 5. Zaključak o zahtjevu za očitovanjem oko dinamike i vremenskih okvira rješavanja imovinsko pravnih odnosa na nekretninama u obuhvatu izgradnje trase Prisavlje

Predsjednica usmeno informira nazočne o predmetu rasprave i odlučivanja.
U raspravi sudjeluju svi pristuni članovi Vijeća.

Vijeće jednoglasno donosi

ZAKLJUČAK
o zahtjevu za očitovanjem oko dinamike i vremenskih okvira rješavanja imovinsko pravnih odnosa na nekretninama u obuhvatu izgradnje trase Prisavlje

1. Vijeće Mjesnog odbora Staro Trnje zaprimilo je očitovanje Gradskog ureda za upravljanje imovinom i stanovanje s datumom 18 ožujka 2022.g., Klasa 944-07/22-001/1, URBROJ: 251-11-01/010-22-5. U navedenom dopisu predstavljena je dinamika djelovanja do navedenog datuma te plan daljnjih postupanja.

2. Vijeće Mjesnog odbora Staro Trnje traži očitovanje Gradskog ureda za upravljanje imovinom i stanovanje o aktualnoj dinamici i vremenskim okvirima rješavanja imovinsko-pravnih odnosa na nekretninama koje ulaze u obuhvat izgradnje produžene Ulice Prisavlje – 1. etapa za koji su osigurana sredstva. 

3. Ovaj zaključak upućuje se Vijeću Gradske četvrti Trnje odnosno Gradskom uredu za upravljanje imovinom i stanovanje.


Ad 6. Pitanja i prijedlozi

Vijećnici prenose predstavke građana koji prijavljuju bor na adresi Starotrnjanska 32 koji prijeti susjednoj kući. 
Građani također predlažu izgradnju pločnika u ulici IV. Trnjanski nasip. 

Sljedeća sjednica Vijeća Mjesnog odbora Staro Trnje: ponedjeljak, 5. prosinca u 19,00 sati.

Sjednica je dovršena u 20,15 sati. 


KLASA: 026-02/21-003/2262
URBROJ: 251-13-11-17-22-3
Zagreb, 7. studenog 2022.


Zapisnik sastavila:

Vatroslav Miloš, mag.litt.comp., v.r.


                   Predsjednica
                                                                                                         Vijeća Mjesnog odbora
                                                                                                                  Staro Trnje

[bookmark: _GoBack]        Jadranka Hübler, dr.med., v.r.

